CELEX: 32017R1330
Language: sk
Date: 2017-07-17 00:00:00
Title: Vykonávacie nariadenie Komisie (EÚ) 2017/1330 zo 17. júla 2017, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike

18.7.2017   
            
            
               SK
            
            
               Úradný vestník Európskej únie
            
            
               L 185/31
            
         VYKONÁVACIE NARIADENIE KOMISIE (EÚ) 2017/1330
   zo 17. júla 2017,
   ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (1), a najmä na jeho článok 13 ods. 1 písm. d) a e),
   keďže:
   
               (1)
            
            
               V prílohe IV k nariadeniu (ES) č. 329/2007 sa uvádza zoznam osôb, subjektov a orgánov označených sankčným výborom alebo Bezpečnostnou radou Organizácie Spojených národov (BR OSN), na ktoré sa podľa daného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               V prílohe V k nariadeniu (ES) č. 329/2007 sa uvádza zoznam osôb, subjektov a orgánov, ktoré nie sú uvedené v prílohe IV, a preto ich Rada zaradila do zoznamu a podľa daného nariadenia sa na ne vzťahuje zmrazenie finančných prostriedkov a hospodárskych zdrojov.
            
         
               (3)
            
            
               Dňa 5. júna 2017 sankčný výbor zmenil záznamy týkajúce sa dvoch subjektov, na ktoré sa vzťahujú reštriktívne opatrenia.
            
         
               (4)
            
            
               Dňa 2. júna 2017 BR OSN prijala rezolúciu č. 2356 (2017), ktorou pridala 14 fyzických osôb a štyri subjekty do zoznamu osôb a subjektov, na ktoré sa vzťahujú reštriktívne opatrenia. Uvedené osoby a subjekty boli pridané do prílohy IV k nariadeniu (ES) č. 329/2007 vykonávacím nariadením Komisie (EÚ) 2017/970 (2). Niektoré z týchto osôb a subjektov by sa preto mali vypustiť z prílohy V k nariadeniu (ES) č. 329/2007, keďže sú v súčasnosti uvedené v prílohe IV.
            
         
               (5)
            
            
               Prílohy IV a V by sa preto mali zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Prílohy IV a V k nariadeniu (ES) č. 329/2007 sa menia v súlade s prílohami I a II k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júla 2017
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 88, 29.3.2007, s. 1.
   
      (2)  Vykonávacie nariadenie Komisie (EÚ) 2017/970 z 8. júna 2017, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike (Ú. v. EÚ L 146, 9.6.2017, s. 129).
   
      PRÍLOHA I
      V prílohe IV k nariadeniu (ES) č. 329/2007, pod nadpisom „B. Právnické osoby, subjekty a orgány“ sa text mení takto:
      
                  1.
               
               
                  
                     
                                 „(8)
                              
                              
                                 Namchongang Trading Corporation [alias a) NCG; b) Namchongang Trading; c) Nam Chon Gang Corporation; d) Nomchongang Trading Co., e) Nam Chong Gan Trading Corporation; f) Namhung Trading Corporation]. Ďalšie informácie: a) sídlo: Pchjongjang, KĽDR, b) Namchongang je severokórejská obchodná spoločnosť, ktorá je podriadená GBAE. Spoločnosť Namchongang je zapojená do obstarávania vákuových púmp s pôvodom v Japonsku, ktoré boli zistené v jadrovom zariadení Severnej Kórey, ako aj do obstarávania jadrového materiálu súvisiaceho s osobou z Nemecka Ďalej sa od záveru 90. rokov 20. storočia zapája do nákupu hliníkových trúbok a ďalšieho zariadenia osobitne vhodného pre program obohacovania uránu. Jej predstaviteľom je bývalý diplomat, ktorý pracoval ako zástupca Severnej Kórey počas inšpekcie Medzinárodnej agentúry pre atómovú energiu (MAAE) v jadrových zariadeniach v Yongbyone v roku 2007. Činnosť spoločnosti Namchongang v oblasti šírenia jadrových zbraní vyvoláva vzhľadom na činnosť Severnej Kórey v tejto oblasti v minulosti vážne obavy. Dátum zaradenia do zoznamu: 16.7.2009.“
                              
                           
                  nahrádza textom:
                  
                              „(8)
                           
                           
                              Namchongang Trading Corporation [alias NCG; NAMCHONGANG TRADING; NAM CHON GANG CORPORATION; NOMCHONGANG TRADING CO.; NAM CHONG GAN TRADING CORPORATION; Namhung Trading Corporation; Korea Daeryonggang Trading Corporation; Korea Tearyonggang Trading Corporation], a) sídlo: Pchjongjang, Severná Kórea, Sengujadong 11-2/(alebo Kwangbok-dong), Mangyongdae District, Pchjongjang, Severná Kórea; b) Namchongang je seveokórejská obchodná spoločnosť, ktorá je podriadená Generálnemu úradu pre atómovú energiu (GBAE). Spoločnosť Namchongang sa podieľala na obstarávaní vákuových čerpadiel japonského pôvodu, ktoré boli identifikované v jadrovom zariadení Severnej Kórey, ako aj na obstarávaní jadrových komponentov v spojení s istou osobou z Nemecka. Ďalej sa od konca 90. rokov 20. storočia zapája do nákupu hliníkových rúrok a ďalšieho zariadenia osobitne vhodného pre program obohacovania uránu. Jej predstaviteľ je bývalý diplomat, ktorý pracoval ako zástupca Severnej Kórey počas inšpekcie Medzinárodnej agentúry pre atómovú energiu (MAAE) v jadrových zariadeniach v Yongbyone v roku 2007. Činnosti spoločnosti Namchongang v oblasti šírenia zbraní hromadného ničenia vyvolávajú vážne obavy vzhľadom na minulé činnosti Severnej Kórey v tejto oblasti. Telefónne čísla: +850 2 18111, 18222 (kl. 8573). Faxové číslo: +850 2 381 4687 Dátum zaradenia do zoznamu: 16.7.2009.“
                           
                        
            
                  2.
               
               
                  
                     
                                 „(10)
                              
                              
                                 Green Pine Associated Corporation [známa aj ako a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY]. Adresa: a) c/o Reconnaissance General Bureau Headquarters, Hyongjesan-Guyok, Pchjongjang, KĽDR, b) Nungrado, Pchjongjang, KĽDR. Ďalšie informácie: Spoločnosť Green Pine Associated Corporation („Green Pine“) prevzala veľa činností spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najväčšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami. Spoločnosť Green Pine je zodpovedná aj za približne polovicu vývozu zbraní a súvisiaceho materiálu KĽDR. Na spoločnosť Green Pine sa majú vzťahovať sankcie z dôvodu vývozu zbraní alebo súvisiaceho materiálu zo Severnej Kórey. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany. Dátum určenia: 2.5.2012.“
                              
                           
                  nahrádza textom:
                  
                              „(10)
                           
                           
                              Green Pine Associated Corporation (alias Cho'ngsong United Trading Company; Chongsong Yonhap; Ch'o'ngsong Yo'nhap; Chosun Chawo'n Kaebal T'uja Hoesa; Jindallae; Ku'm- haeryong Company LTD; Natural Resources Development and Investment Corporation; Saeingp'il Company; National Resources Development and Investment Corporation; Saeng Pil Trading Corporation). Adresa: a) c/o Reconnaissance General Bureau Headquarters, HyongjesanGuyok, Pchjongjang, Severná Kórea; b) Nungrado, Pchjongjang, KĽDR; c) Rakrang No. 1 Rakrang District Pchjongjang Kórea, Chilgol-1 dong, Mangyongdae District, Pchjongjang, Severná Kórea. Ďalšie informácie: Spoločnosť Green Pine Associated Corporation („Green Pine“) prevzala veľa činností spoločnosti Korea Mining Development Trading Corporation (KOMID). Spoločnosť KOMID, ktorú sankčný výbor označil v apríli 2009, je najvýznamnejšou spoločnosťou Severnej Kórey obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami. Spoločnosť Green Pine je tiež zodpovedná za približne polovicu zbraní a súvisiaceho materiálu, ktoré KĽDR vyváža. Na spoločnosť Green Pine sa majú vzťahovať sankcie z dôvodu vývozu zbraní alebo súvisiaceho materiálu zo Severnej Kórey. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany. Telefónne číslo: +850 2 18111(kl. 8327) Faxové číslo: +850 2 3814685 a +850 2 3813372 Emailové adresy: pac@silibank.com a kndic@co.chesin.com Dátum zaradenia do zoznamu: 2.5.2012.“
                           
                        
            
                  3.
               
               
                  Pod nadpisom „B. Právnické osoby, subjekty a orgány“ sa text:
                  
                              „(46)
                           
                           
                              Strategická raketová jednotka Kórejskej ľudovej armády (alias Strategická raketová jednotka; Veliteľstvo strategickej raketovej jednotky Kórejskej ľudovej armády). Umiestnenie: Pchjongjang, Severná Kórea. Ďalšie informácie: Strategická raketová jednotka Kórejskej ľudovej armády riadi všetky programy Severnej Kórey v oblasti balistických rakiet a je zodpovedná za odpaľovanie rakiet SCUD a NODONG.“
                           
                        nahrádza textom:
                  
                              „(46)
                           
                           
                              Strategická raketová jednotka Kórejskej ľudovej armády (alias Strategická raketová jednotka; Veliteľstvo strategickej raketovej jednotky Kórejskej ľudovej armády; Strategická jednotka; Strategické sily). Umiestnenie: Pchjongjang, Severná Kórea. Ďalšie informácie: Strategická raketová jednotka Kórejskej ľudovej armády riadi všetky programy Severnej Kórey v oblasti balistických rakiet a je zodpovedná za odpaľovanie rakiet SCUD a NODONG. Dátum zaradenia do zoznamu: 2.6.2017“
                           
                        
            
   
      PRÍLOHA II
      Príloha V k nariadeniu (ES) č. 329/2007 sa mení takto:
      
                  1.
               
               
                  Pod nadpisom „A. Fyzické osoby uvedené v článku 6 ods. 2 písm. a)“ sa vypúšťajú tieto záznamy:
                  
                               
                           
                           
                              
                                 
                                             „11.
                                          
                                          
                                             PAK To-Chun“ a
                                          
                                       
                           
                        
                               
                           
                           
                              
                                 
                                             „9.
                                          
                                          
                                             PAEK Se-bong“.
                                          
                                       
                           
                        
            
                  2.
               
               
                  Pod nadpisom „B. Právnické osoby, subjekty a orgány uvedené v článku 6 ods. 2 písm. a)“ sa vypúšťa tento záznam:
                  
                               
                           
                           
                              
                                 
                                             „17.
                                          
                                          
                                             Strategické raketové sily“.